**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO savivaldybės turto investavimo ir**

**UŽDAROSIOS AKCINĖS BENDROVĖS „MOLĖTŲ VANDUO“ įstatinio kapitalo didinimo ir mažinimo**

2018 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu, 3 dalies 9 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2, 4 dalimis ir 23 straipsnio 1 dalimi, Lietuvos Respublikos akcinių bendrovių įstatymo 20 straipsnio 1 dalies 17, 18 punktais, 45 straipsnio 1, 2, 5 ir 7 dalimis, 49 straipsnio 2 dalimi, 50 straipsnio 1 dalimi, 52 straipsnio 1 dalimi, 2 dalies 1 punktu, 3 dalies 2 punktu, įgyvendindama Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, atsižvelgdama į Molėtų rajono savivaldybės administracijos direktoriaus 2018 m. kovo 21 d. įsakymą Nr. B6-210 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“ ir 2018 m. kovo 21 d. įsakymą Nr. B6-212 „Dėl pasiūlymo investuoti Molėtų rajono savivaldybės turtą ir sprendimo projekto teikimo“ , į uždarosios akcinės bendrovės „Auditas ir konsultacijos“ atliktas turto vertinimo ataskaitas Nr. 389/2707 (MOL):17 - 389/2708 (MOL):17, Nr. 389/2713 (MOL):17 - 389/2717 (MOL):17, Nr. 389/2729 (MOL):18 - 389/2738 (MOL):18 bei į uždarosios akcinės bendrovės „Molėtų vanduo“ 2018 m. kovo 19 d. raštą Nr. IS-43 „Dėl turto perdavimo“,

Molėtų rajono savivaldybės taryba nusprendžia:

1. Investuoti ir kaip turtinį įnašą perduoti uždarajai akcinei bendrovei „Molėtų vanduo“ Molėtų rajono savivaldybei nuosavybės teise priklausantį nekilnojamąjį turtą (pagal priedą), kurio bendra įsigijimo vertė – 590 015,55 euro, likutinė vertė 2018 m. kovo 1 d. – 358 683,81 euro, nepriklausomo turto vertintojo nustatyta rinkos vertė – 393 800,0 eurų.

2. Padidinti uždarosios akcinės bendrovės „Molėtų vanduo“ įstatinį kapitalą 393 800,0 (trimis šimtais devyniasdešimt trimis tūkstančiais aštuoniais šimtais) eurų išleidžiant 1 357 931 (vieną milijoną tris šimtus penkiasdešimt septynis tūkstančius devynis šimtus trisdešimt vieną) paprastąją vardinę akciją, kurių kiekviena – 0,29 euro (dvidešimt devynių euro centų) nominalios vertės. Akcijų emisijos kaina lygi jų nominaliai vertei. Visos išleistos naujos akcijos priklauso Molėtų rajono savivaldybei.

3. Sumažinti uždarosios akcinės bendrovės „Molėtų vanduo“ įstatinį kapitalą 311 119,25 (trimis šimtais vienuolika tūkstančių vienu šimtu devyniolika eurų, 25 euro centais) euro, kad būtų panaikinti bendrovės balanse įrašyti nuostoliai, anuliuojant 1 072 825 (vieną milijoną septyniasdešimt du tūkstančius aštuonis šimtus dvidešimt penkias) Molėtų rajono savivaldybei priklausančias paprastąsias vardines 0,29 euro (dvidešimt devynių euro centų) nominalios vertės akcijas.

4. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, Molėtų rajono savivaldybės vardu pasirašyti dokumentus, reikalingus naujai išleidžiamų akcijų įsigijimui.

5. Pavesti uždarosios akcinės bendrovės „Molėtų vanduo“ laikinai einančiam pareigas direktoriui:

5.1. parengti įstatų naują redakciją ir pateikti tvirtinti Molėtų rajono savivaldybės tarybai;

5.2. per 10 d. nuo sprendimo priėmimo dienos pateikti šį sprendimą Juridinių asmenų registro tvarkytojui.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras